Andaman and Nicobar ദ്വീപുകള്ക്ക് നേതാജിയുടെ പേര് നല്കാന് തീരുമാനിച്ചോ? ആന്ഡമാന് ആന്ഡ് നിക്കോബാര് Andaman and Nicobar ദ്വീപുകള്ക്ക് നേതാജി സുഭാഷ് ചന്ദ്രബോസിന്റെ പേര് നല്കാന് തീരുമാനിച്ചു എന്ന് പറയുന്ന ഒരു പോസ്റ്റ് ഫേസ്ബുക്കില് വൈറലാവുന്നുണ്ട്. ആന്ഡമാന് ആന്ഡ് നിക്കോബാര് ദ്വീപുകള് ഇനി മുതല് നേതാജി സുഭാഷ് ചന്ദ്രബോസ് ദ്വീപ് എന്ന് അറിയപ്പെടും എന്ന് അമിത് ഷാ പറഞ്ഞുവെന്നാണ് പോസ്റ്റ് പറയുന്നത്. പ്രധാനമന്ത്രി നരേന്ദ്ര മോദി എന്ന ഐഡിയില് നിന്നുള്ള പോസ്റ്റിന് 3.9 k വ്യൂവുകളും 255 ഷെയറുകളും ഉണ്ടായിരുന്നു. .Archived link of പ്രധാനമന്ത്രി നരേന്ദ്ര മോദിs post FactcheckVerification ഞങ്ങള് പോസ്റ്റിന്റെ നിജസ്ഥിതി അറിയാന് ആന്ഡമാന് ലെഫ്റ്റനന്റ് ഗവര്ണറുടെ എ ഡി സി ജി രാധാകൃഷ്ണനെ ബന്ധപ്പെട്ടു. അദ്ദേഹം പറഞ്ഞത് അനുസരിച്ചു ആന്ഡമാന് നിക്കോബാര് ദ്വീപുകളില് ഒരെണ്ണത്തിന്റെ പേര് സുഭാഷ് ചന്ദ്രബോസ് ദ്വീപ് എന്ന് മാറ്റി കഴിഞ്ഞിട്ടുണ്ട്. സുഭാഷ് ചന്ദ്രബോസ് ദ്വീപിലാണ് കഴിഞ്ഞ ദിവസം കേന്ദ്ര മന്ത്രി അമിത് ഷാ, ആന്ഡമാന് നിക്കോബാര് ദ്വീപുകളുടെ വികസനത്തിനുള്ള പദ്ധതികള് ഉദ്ഘാടനം ചെയ്യാന് എത്തിയത്. ആ ചടങ്ങില് വെച്ച് ഹംഫ്രി കടലിടുക്ക് പാലത്തിന് ആസാദ് ഹിന്ദ് ഫൗജ് സേതു എന്ന് നാമകരണം ചെയ്തു, അദ്ദേഹം പറഞ്ഞു. ഇതിനെ കുറിച്ച് ആന്ഡമാന് ആന്ഡ് നിക്കോബാര് ദ്വീപുകളുടെ ട്വീറ്റ് ചെയ്തിട്ടുണ്ട്. അതില് പറയുന്നത് ഗാന്ധിജെട്ടിയെ ഉത്തര ജെട്ടിയുമായി ബന്ധിപ്പിക്കുന്ന 1.18 കിലോമീറ്റര് ഹംഫ്രി കടലിടുക്ക് പാലത്തിന് ആസാദ് ഹിന്ദ് ഫൗജ് സേതു എന്ന് നാമകരണം ചെയ്തുവെന്നാണ്. Tweet by Lt. Governors SecretariatMedia Cell, AN Islands കുടുതല് അന്വേഷണത്തില് ഇതേ വിവരം അമിത്ഷായും ചെയ്തിട്ടുണ്ട് എന്ന് കണ്ടെത്തി. Screenshot of Amit Shas Tweet പ്രധാനമന്ത്രി നരേന്ദ്ര മോദിയെ ടാഗ്ചെയ്തു കൊണ്ടുള്ള അദ്ദേഹത്തിന്റെ ട്വീറ്റ് ഇങ്ങനെ പറയുന്നു:ഇന്ന് ഇവിടെ ഒരു പാലം ഉദ്ഘാടനം ചെയ്തു.ആ പാലത്തിനു ആസാദ് ഹിന്ദ് ഫൗജ് ബ്രിഡ്ജ് എന്ന് പേരിടാന് തീരുമാനിച്ചു. ഈ പാലത്തിലൂടെ കടന്നുപോകുന്ന ഓരോ വ്യക്തിയും രാജ്യത്തിന്റെ സ്വാതന്ത്ര്യത്തിനുവേണ്ടിയുള്ള അദ്ദേഹത്തിന്റെ ത്യാഗത്തിനും പോരാട്ടത്തിനും ആദരാഞ്ജലി അര്പ്പിച്ച് നേതാജിയുടെ അസാധാരണമായ ധൈര്യത്തിലും ധീരതയിലും പ്രചോദനം ഉള്ക്കൊള്ളും ,അമിത് ഷായുടെ ട്വീറ്റ് പറയുന്നു. സ്വതന്ത്ര സമരകാലത്ത് സുഭാഷ് ചന്ദ്രബോസ് രൂപീകരിച്ച സൈന്യമാണ് ആസാദ് ഹിന്ദ് ഫൗജ്. തുടര്ന്ന് ഞങ്ങള് അമിത് ഷായുടെ ആന്ഡമാന് നിക്കോബാര് ദ്വീപ് സന്ദര്ശനവുമായി ബന്ധപ്പെട്ട വാര്ത്തകള് നോക്കി. ടൈംസ് നൗ,ഹിന്ദുസ്ഥാന് ടൈംസ് എന്നിവ കൊടുത്ത വാര്ത്തകളും പറയുന്നത്. ടൈംസ് നൗ വാര്ത്തയിലെ വിവരണം ഇങ്ങനെയാണ്: ഇന്ത്യയുടെ സ്വാതന്ത്ര്യ സമരത്തില് നേതാജി സുഭാഷ് ചന്ദ്രബോസിന് നല്കിയ സംഭാവനകള്ക്ക് മതിയായ അംഗീകാരം നല്കിയിട്ടില്ലെന്നും അദ്ദേഹത്തിന്റെ പ്രതിച്ഛായ കുറയ്ക്കാനുള്ള ശ്രമങ്ങളാണ് നടന്നതെന്നും, കേന്ദ്ര ആഭ്യന്തര മന്ത്രി അമിത് ഷാ പറഞ്ഞു. സ്വതന്ത്ര സമരത്തില് ജീവന് ത്യജിച്ച ആളുകള്ക്ക് ചരിത്രത്തില് ഇടം നല്കുന്നതിന് റോസ് ദ്വീപിനെ നേതാജി സുഭാഷ് ചന്ദ്രബോസ് ദ്വീപ് എന്ന് പുനര്നാമകരണം ചെയ്തിട്ടുണ്ടെന്ന്, അദ്ദേഹം പറഞ്ഞു.ആന്ഡമാന് നിക്കോബാര് ദ്വീപുകള് സ്വാതന്ത്ര്യത്തിന്റെ തീര്ത്ഥാടന കേന്ദ്രമാണെന്ന് പുതുതായി പേരുമാറ്റിയ ദ്വീപിലെ ഒരു പരിപാടിയില് സംസാരിക്കവെ അമിത് ഷാ പറഞ്ഞു, ടൈംസ് നൗവിന്റെ വാര്ത്ത വ്യക്തമാക്കുന്നു. Screensho ot Times Nows news ഹിന്ദുസ്ഥാന് ടൈംസും സമാനമായ വാര്ത്തയാണ് കൊടുത്തിരിക്കുന്നത്. Screenshot of Hindustan Timess News എന്നാല് റോസ് ദ്വീപിനു സുഭാഷ് ചന്ദ്രബോസിന്റെ പേര് നല്കാനുള്ള തീരുമാനം പുതിയതല്ല എന്നാണ് മനസിലാവുന്നത്. 2018ല് പ്രധാനമന്ത്രി നരേന്ദ്ര മോദി തന്നെ റോസ് ദ്വീപിനന്റെ പേര് മാറ്റി സുഭാഷ് ചന്ദ്രബോസിന്റ പേര് നല്കുന്ന കാര്യം തീരുമാനിച്ചിരുന്നുവെന്നാണ് ഡിസംബര് 31,2018ലെ ഇക്കണോമിക്ക് ടൈംസിന്റെ വാര്ത്തയില് നിന്നും മനസിലാവുന്നത്. Screenshot of Economic Timess News ഇക്കണോമിക്ക് ടൈംസിന്റെ വാര്ത്ത പറയുന്നു: നേതാജി സുഭാഷ് ചന്ദ്രബോസിനോടുള്ള ആദരസൂചകമായി ആന്ഡമാന് നിക്കോബാര് ദ്വീപസമൂഹത്തിലെ മൂന്നു ദ്വീപുകളുടെ പേര് മാറ്റുമെന്ന് പ്രധാനമന്ത്രി നരേന്ദ്ര മോദി പ്രഖ്യാപിച്ചു. റോസ് ദ്വീപിനെ നേതാജി സുഭാഷ് ചന്ദ്രബോസ് ദ്വീപ് എന്നും നീല് ദ്വീപിനെ ഷഹീദ് ദ്വീപ് എന്നും ഹാവ്ലോക്ക് ദ്വീപ് സ്വരാജ് ദ്വീപ് എന്നും പുനര്നാമകരണം ചെയ്തു. വായിക്കാം:ബോട്ട് അപകടത്തിന്റെ ദൃശ്യം 6 കൊല്ലം പഴയത് Conclusion ആന്ഡമാന് ആന്ഡ് നിക്കോബാര് Andaman and Nicobar ദ്വീപുകളുടെ പേര് സുഭാഷ് ചന്ദ്രബോസ് ദ്വീപ് എന്നാക്കാന് തീരുമാനിച്ചിട്ടില്ല. ആ ദ്വീപ് സമൂഹത്തിലെ റോസ് ദ്വീപിനു മാത്രമാണ് സുഭാഷ് ചന്ദ്രബോസിന്റെ പേര് നല്കിയത്. ആ തീരുമാനം തന്നെ 2018ല് എടുത്തതാണ്. സുഭാഷ് ചന്ദ്രബോസ് രൂപീകരിച്ച സൈന്യമായ ആസാദ് ഹിന്ദ് ഫൗജിന്റെ പേര് ആന്ഡമാന് നിക്കോബാര് ദ്വീപ് സമൂഹത്തിലെ ഒരു പാലത്തിന് നല്കാനുള്ള തീരുമാനമാണ് അടുത്ത കാലത്ത് അമിത് ഷാ പ്രഖ്യാപിച്ചത്. Result: Partly False Our sources Times Now Economic Times Hindustan Times Telephone Conversation with Lt. Governors ADC ഞങ്ങള് ഒരു അവകാശവാദത്തെ കുറിച്ച് വസ്തുത പരിശോധന നടത്തണമെന്നോ ,അതിനെ കുറിച്ചുള്ള ഫീഡ്ബാക്ക് നല്ക്കണമെന്നോ, അതിനെ കുറിച്ചൊരു പരാതി ഞങ്ങള്ക്ക് നല്ക്കണമെന്നോ നിങ്ങള് ആഗ്രഹിക്കുന്നുവെങ്കില്, 9999499044 എന്ന നമ്ബറില് വാട്ട്സ്ആപ്പ് ചെയ്യുക അല്ലെങ്കില് checkthisnewschecker.in ല് ഇമെയില് ചെയ്യുക. നിങ്ങള്ക്ക് ഞങ്ങളുടെ കോണ്ടാക്ട് അസ് പേജ് സന്ദര്ശിച്ചു പരാതി ഫോം പൂരിപ്പിക്കാനും അവസരം ഉണ്ട്.